कविता लिखना (Writing the Poem) कविता की शुरुआत (Starting the Poem) कविता को चमकाना (Polishing the Poem)
अमूर्त कल्पनाओं से बचें और अपनी कविता में लोगों की, जगह की और चीजों की ठोस विवरण पर ध्यान दें। आपको हमेशा किसी भी चीज़ का विवरण अपनी पाँच इंद्रियों: महक, स्वाद, स्पर्श, दृष्टि और ध्वनि का इस्तेमाल करके ही करना चाहिए। ऐसे ठोस कल्पनाओं का इस्तेमाल करने से आपकी कविता को पढ़ने वाले लोग, आपकी कविता की दुनिया में डूब जाएँगे और उनके लिए, ये कल्पनाएँ जीवंत होती जाएँगी। उदाहरण के लिए, अपनी भावनाओं या तस्वीरों का संक्षिप्त शब्दों में विवरण देने के बजाय, इनके लिए ठोस शब्दों का इस्तेमाल करने की कोशिश करें। “मैं बहुत खुश हूँ,” लिखने की बजाय, अपनी तरफ से ठोस कल्पनाओं को तैयार करने के लिए “मेरी एक मुस्कुराहट से पूरा कमरा जगमगा उठा” जैसे ठोस शब्दों का इस्तेमाल करें। साहित्यिक युक्तियाँ, जैसे कि रूपक और उपमा, आपकी कविता में विविधता लाते हैं और इसमें एक गहराई भी लाते हैं। इस तरह की युक्तियों का इस्तेमाल करने से आपकी कविता एकदम हटके बन जाएगी और साथ ही इसे पढ़ने वालों के सामने इसकी एक विस्तृत तस्वीर भी उभरकर आएगी। अपनी कविता में इन साहित्यिक युक्तियों का इस्तेमाल करने की कोशिश करें, इनमें बदलाव करते रहें, इसलिए आपको लिखते समय सिर्फ उपमा या रूपक का ही बस नहीं इस्तेमाल करना है। कविताओं को ज़ोर-ज़ोर से बोलकर पढ़ने के हिसाब से ही बनाया जाता है और आपकी कविता लोगों के कानों तक किस तरह से पहुँचने वाली है, कुछ ऐसा ही ध्यान में रखकर आपको लिखना चाहिए। लोगों के कानों तक इसे पहुंचाने की बात को ध्यान में रखकर लिखने से आपको इसके स्ट्रक्चर और अपने शब्दों के चयन के साथ खेलने का मौका मिल जाएगा। ध्यान दें कि आपकी कविता की प्रत्येक पंक्ति एक-दूसरे के साथ में कैसे बह रही है और कैसे इसमें एक दूसरे के आगे एक शब्द आते जा रहा है, जिससे एक निश्चित ध्वनि बन रही है।  उदाहरण के लिए, आप “लौ” और “ललक” के स्वर के बीच में तुलना कर सकते हैं। “लौ” में एक “औ” स्वर आता है, जिससे इसे सुनने वाले के मन में कोमलता और गर्माहट की छवि बन जाती है। “ललक” में दो अक्षर समान हैं, और इसमें ज्यादा “ल” स्वर है। इस शब्द से सुनने वाले के लिए एक ज्यादा स्पष्ट और लयबद्ध स्वर का निर्माण होता है। आपकी कविता काफी स्ट्रॉंग बनेगी, अगर आप इसमें किसी भी तरह की रूढ़िबादी धारणाओं का इस्तेमाल नहीं करेंगे, जो कि कुछ ऐसे वाक्य होते हैं, जो इतना ज्यादा प्रचलित हो चुके हैं, कि अब वो अपना अर्थ ही खो बैठे हैं। अपनी कविता में कुछ रचनात्मक विवरण और छवियों का इस्तेमाल करें, ताकि इसे पढ़ने वाले लोग, आपके लेखन से आश्चर्यचकित और चिंतित भी हो। अगर आपको ऐसा लगता है, कि कोई छवि या कोई वाक्य, इसे पढ़ने वालों के लिए काफी जाना-माना है, तो इसकी जगह पर कोई बहुत अलग सा वाक्य डाल दें। उदाहरण के लिए, आपको ऐसा अहसास हुआ कि आपने कहीं पर “वो तो एक मधुमक्खी जितना व्यस्त हो चुकी है” लिखकर, किसी इंसान का वर्णन करने के लिए, रूढ़िवादी वाक्य इस्तेमाल कर दिया है। आप ऐसे वाक्यों को “उसके हाँथ कभी खाली ही नहीं रहते” या “वो तो एकदम घड़ी की सुई की तरह चलती रहती है” जैसे कुछ ज्यादा अलग वाक्य लिखकर बदल सकते हैं। एक कविता की शुरुआत किसी छोटे से छंद मात्र से, कहीं से भी आ रही कुछ एक या दो लाइन से, या आपके मन से दूर जाने का नाम ही नहीं ले रही किसी एक तस्वीर से भी हो सकती है। आप बस लिखने का अभ्यास करके और अपने चारों तरफ मौजूद दुनिया का इस्तेमाल करते हुए भी अपने लिए एक प्रेरणा की तलाश कर सकते हैं। जब आपको अपने लिए एक प्रेरणा मिल जाए, फिर आप आपके विचारों को एक कविता का आकार दे सकते हैं। आपके चारों तरफ एक अच्छी कविता लिखने के लिए प्रेरणा भरी हुई है, फिर चाहे आपने अभी तक इसे देखा न हो। अपनी सारी यादों, परिस्थितियों और पलों को अपने लिए मौजूद कविता के विषय के रूप में देखें, और आप भी अपने चारों तरफ मौजूद हर एक चीज़ में, कविता को देखना शुरू कर देंगे! आप किसी ऐसे खास थीम या विचार पर ध्यान देकर आपकी कविता लिखना शुरू कर सकते हैं, जो आपको रोचक या मजेदार लगती हो। कविता लिखने के लिए, ध्यान देने योग्य एक खास थीम या विचार चुनने से आपकी कविता को एक स्पष्ट लक्ष्य या उद्देश्य मिल जाता है। इसकी वजह से, आपको आपकी कविता में किस तरह की छवियाँ और वर्णन का इस्तेमाल करना है, समझने में आसानी हो जाती है।   उदाहरण के लिए, आप चाहें तो अपनी कविता को लिखने के लिए “प्यार और दोस्ती” थीम का चयन कर सकते हैं। आपको फिर अपनी ज़िंदगी के कुछ ऐसे पलों पर विचार करना होगा, जब आपने प्यार और दोस्ती का अनुभव किया, इसके साथ ही आप दूसरों के साथ अपने रिश्ते के आधार पर किस तरह से प्यार और दोस्ती को परिभाषित करते हैं। थीम या विचार चुनते वक़्त कुछ एकदम खास बनकर सोचने की कोशिश करें, क्योंकि इसकी वजह से आपकी कविता को कम अस्पष्ट या कम उलझी हुई बनाने में मदद मिलेगी। उदाहरण के लिए, “हानि/क्षति” जैसी एक आम थीम चुनने के बजाय जरा ज्यादा स्पष्ट थीम, जैसे कि “बच्चे का खोना” या “बेस्ट फ्रेंड का खोना” चुनने की कोशिश करें। अपनी कविता के लिए, एक काव्य रूप चुनकर, अपनी रचनात्मकता को उभरने दें। यहाँ पर ऐसे बहुत सारे अलग-अलग काव्य रूप मौजूद हैं, जिन्हें आप इस्तेमाल कर सकते हैं, जिनमें मुक्त छंद से लेकर लघुकाव्य तक के प्रकार मौजूद हैं। आप चाहें तो अपने लिए मुक्त छंद जैसे आसान काव्य रूप को चुन सकते हैं या फिर एक ऐसे रूप को भी चुन सकते हैं, जो कि जरा सा चैलेंजिंग हो, जैसे कि लघुकथा। एक काव्य रूप चुनें और बस उसी के स्ट्रक्चर से जुड़े रहें, ताकि आपकी कविता, इसे पढ़ने वाले को एक-जैसी लगे।  आप चाहें तो कविता लिखने के लिए, हाइकू, सिंक्विन (Cinquain) या शेप कविताओं (Shape Poems) जैसे छोटे प्रकार को भी चुन सकते हैं। आप चाहें तो अपनी कविता को जरा मजेदार बनाने के लिए और कविता हर एक रूप की चुनौतियों का सामना करने के लिए, अलग-अलग तरह के प्रकारों को भी इस्तेमाल कर सकते हैं। आप अगर एक मजेदार कविता लिख रहे हैं, तो इसके लिए एक ऐसे प्रकार का चयन कर सकते हैं, जो अधिक मजाकिया और चंचल हो, जैसे कि लिमेरिक (limerick) फॉर्म। या फिर आप अगर एक नाटकीय या रोमांटिक कविता लिख रहे हैं, तो इसके लिए छंद गाथा, कथागीत या तुकबंदी जैसे गीत वाले प्रकार का भी इस्तेमाल कर सकते हैं। दूसरे कवि क्या लिखते हैं, इसके बारे में ज्यादा अच्छी समझ पाने के लिए, जरूरी है, कि आप कविताओं के उदाहरणों को देखें। आपको ठीक उसी तरह के काव्य रूप को पढ़ना है, जिसके ऊपर आप भी कविता लिखना चाहते हैं या थीम से जुड़ी कविताएं या फिर ऐसे विचार, जो आपको प्रेरित करते हैं, को पढ़ें। आप चाहें तो शैली के बारे में ज्यादा बेहतर जानकारी पाने के लिए, ऐसी कविताएं भी चुन सकते हैं, जो काफी जानी-पहचानी हैं और जिन्हें “क्लासिक” श्रेणी में रखा जाता है। उदाहरण के लिए, आप इन्हें पढ़ सकते हैं:  अमीर खुसरो की लिखी “ऐ री सखी मोरे पिया घर आए”  जयशंकर प्रसाद की “आँसू”  गुलजार की “कुछ और नज़्में”  कबीर द्वारा लिखी “क्षमा कौ अंग”  जावेद अख्तर की “तरकश”  हरिवंशराय बच्चन की “मधुशाला”  मैथलीशरण गुप्त की “साकेत” आप जब अपनी कविता की रफ कॉपी तैयार कर लें, फिर आपको इसे ज़ोर-ज़ोर से पढ़ना है। अपने पेज के स्वर पर ध्यान लगाएँ। ध्यान दें, कि किस तरह से आपकी कविता की एक पंक्ति, उसकी दूसरी पंक्ति के साथ लयबद्ध है।अपने पास में एक पेन रखें, ताकि अगर आपको ऐसा कोई भी वाक्य या लाइन नजर आए, जो ज्यादा स्पष्ट नहीं है, या जो सुनने में अजीब लग रही है, तो उसे मार्क कर सकें।  आपको अपनी कविता को दूसरे लोगों के सामने भी ज़ोर-ज़ोर से पढ़ना चाहिए, जिनमें आपके फ्रेंड्स, फैमिली या आपका पार्टनर शामिल है। उनके द्वारा पहली बार में कविता सुनने के बाद उनसे प्रतिक्रिया मांगें और ध्यान दें, अगर आपको समझ आए, कि उन्हें किसी भी पंक्ति या वाक्य में कोई भी कन्फ़्यूजन है, या वो समझ नहीं पा रहे हैं। आप अगर चाहें या संभव हो, तो अपनी कविता में सुधार करने के हिसाब से कुछ प्रतिक्रिया पाने के लिए, कुछ दूसरे कवियों के सामने भी अपनी कविता को सुना सकते हैं। आप चाहें तो कवियों के ग्रुप से भी जुड़ सकते हैं, जहां पर आप आपकी कविता को दूसरे कवियों के साथ तैयार कर सकते हैं और दूसरे कवियों के साथ मिलकर अपनी कविता बना सकते हैं। या आप चाहें तो कविता लिखने की एक क्लास भी कर सकते हैं, जहां आपको एक निर्देशक मिलेगा और साथ ही आपके लेखन में सुधार करने के लिए और भी आकांक्षी कवि मिल जाएँगे। फिर आप आपके साथी कवियों से, आपकी कविता पर प्रतिक्रिया ले सकते हैं और उसे अपनी कविता तैयार करने में इस्तेमाल भी कर सकते हैं। आप जब अपनी कविता पर प्रतिक्रिया पा लेते हैं, फिर आपको इसे कुछ इतनी बार दोहराना है, जब तक कि ये आपको सही न लगने लग जाए। अगर आपकी कविता में ऐसी कोई पंक्ति है, जो बहुत ज्यादा स्पष्ट नहीं है या जिससे कन्फ़्यूजन हो रहा है, तो उसे हटाने के लिए, दूसरे लोगों की तरफ से आई प्रतिक्रिया स्वीकार करें। अपनी कविता में बस कुछ अच्छी लाइन जोड़े रखने के एवज में अपनी कविता को न बिगड़ने दें, आपको अपनी इन कुछ अच्छी लाइन्स को “मिटाने के लिए” तैयार रहना होगा। ध्यान रहे, कि कविता में लिखी हर एक लाइन, कविता के असल लक्ष्य, थीम या विचार के साथ मेल खानी चाहिए।  आपको अपनी कविता को बहुत पैनी नजर से देखना है और अगर आपको कहीं भी कोई रूढ़िवादी विचार या जाना-पहचाना वाक्य नजर आता है, तो उसे हटाने को भी तैयार रहना है। इसके साथ ही आपको अपनी कविता में स्पेलिंग और ग्रामर के सही होने की जांच भी करना है।
ठोस कल्पनाओं का इस्तेमाल करें: साहित्यिक युक्तियों (अलंकारों) को शामिल करें: सुनने वालों के लिए लिखें: रूढ़िवादी धारणाओं के इस्तेमाल से बचें: लिखने का अभ्यास करें: अपने माहौल से, या अपने करीबियों से प्रेरणा पाएँ: एक खास थीम या विचार चुनें: एक काव्य रूप चुनें: कविताओं के उदाहरण पढ़ें: अपनी कविता को ज़ोर-ज़ोर से पढ़ें: दूसरों से प्रतिक्रिया मांगें: अपनी कविता को दोहराएँ:
https://www.wikihow.com/Write-a-Poem https://www.wikihow.com/Write-a-Poem https://www.wikihow.com/Write-a-Poem
Writing the Poem Starting the Poem Polishing the Poem